ΛΕΙΤΟΥΡΓΙΑ ΤΟΥ ΣΧΟΛΕΙΟΥ ΑΠΌ ΤΙΣ 10 ΜΑΪΟΥ

Από τη Δευτέρα, 10 Μαΐου το Σχολείο θα λειτουργήσει πλήρως με την Πρωινή Ζώνη, το Ολοήμερο, χωρίς καμία αλλαγή στο εκ περιτροπής πρόγραμμα προσέλευσης και αποχώρησης των μαθητών. Τα σχολικά γεύματα θα ξεκινήσουν από την 1η ημέρα-κανονικά.

Είμαστε στην αρχή μιας νέας προσπάθειας, ώστε να ξεκινήσουμε οργανωμένα με τον καλύτερο δυνατό τρόπο. Μένουν ακόμη επτά βδομάδες μέχρι τη λήξη του Σχολικού Έτους 2020-2021. Συνεχίζεται η εφαρμογή όλων των μέτρων πρόληψης και προστασίας που έχουν ήδη ληφθεί: Η υποχρεωτική χρήση μάσκας σε εσωτερικούς και εξωτερικούς χώρους, τα διαφορετικά διαλείμματα για ομάδες μαθητών, οι σταθερές ομάδες μαθητών σε αθλήματα και άλλες δραστηριότητες, η χρήση αντισηπτικών, οι σχολαστικοί καθαρισμοί, οι τακτικοί αερισμοί των χώρων, τα ειδικότερα μέτρα για προσαρμοσμένη λειτουργία κυλικείων, εργαστηρίων πληροφορικής, χρήσης μουσικών οργάνων κ.ά Από την Δευτέρα, 10 Μαΐου είμαστε στο αγαπημένο μας σχολείο, επιδεικνύοντας προσωπική ευθύνη, ώστε να ολοκληρωθεί όσο γίνεται με μεγαλύτερη ασφάλεια και τα περισσότερα οφέλη και η φετινή χρονιά.